Diari Oficial de la Generalitat Valenciana


Sumari del DOGV 4783, del 25-06-2004 (2004/6579)

Informació pública del programa d'actuació integrada per al desenvolupament de la unitat d'execució número 2.1.2 de les normes subsidiàries de Benifaió.
--------------------------------------------------------------------------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6579


Organisme emissor
:   Ajuntament de Benifaió

Tipus de document
:   Anunci

Informació pública del programa d'actuació integrada per al desenvolupament de la unitat d'execució número 2.1.2 de les normes subsidiàries de Benifaió. [2004/F6579]
  
Pel Decret de l'Alcaldia i d'acord amb allò disposat en l'article 45 i 46 de la Llei 6/1994, de 15 de novembre, Reguladora de l'Activitat Urbanística Valenciana, se sotmet a informació pública l'alternativa tècnica del programa d'actuació integrada per al desenvolupament de la unitat d'execució 2.1.2 corresponent al sector residencial 2.1 de les normes subsidiàries de Benifaió, presentada per l'empresa Construcciones Mafort, SL, i que comprèn la següent documentació:
  
- Resguard acreditatiu d'haver-se sol·licitat la corresponent cèdula d'urbanització.
  
- Avantprojecte d'urbanització.
  
S'adverteix els distints interessats de la possibilitat de formular tant al·legacions com alternatives tècniques en competència amb la desencadenant d'aquesta actuació, i que podran ser formulades durant un termini de 20 dies hàbils, contats a partir de la publicació del present anunci, així com de la seva posterior publicació en el Diari Oficial de la Generalitat Valenciana.
  
S'admet com a alternativa tècnica presentada en el present termini d'informació pública, la registrada amb data 31 de març de 2003 (RE 01187) per l'Agrupació d'Interès Urbanístic de la Unitat d'Execució 2.1.2, que per disposar de projecte d'urbanització i de modificació puntual de pla parcial se sotmetrà, prèvia emissió dels informes tècnics que corresponguen, un nou tràmit d'informació pública.
  
Si durant el termini de 20 dies s'aportara una alternativa tècnica substancialment distinta a la desencadenant del programa, se sotmetrà esta a una nova informació pública en el Diari Oficial de la Generalitat Valenciana, juntament amb la presentada per l'agrupació d'interès urbanístic. L'alternativa de l'agrupació i les que es puguen presentar durant este nou termini de 20 dies, se sotmetran al nou de termini d'informació pública, als únics efectes de l'emissió d'al·legacions, però sense que puga presentar-se durant aquest termini, cap alternativa tècnica addicional.
  
S'adverteix als interessats que el present termini de 20 dies podrà ser prorrogat per 20 dies més, si durant els 10 primers del termini d'informació pública, existeix el compromís de presentar una alternativa tècnica substancialment distinta a la inicial, i s'aporta de conformitat amb l'article 29.13 de la Llei Reguladora de l'Activitat Urbanística en relació amb l'article 35 de la Llei de Contractes de les Administracions Públiques garantia o caució suficient per import de 48.545,88 euros (2% de l'avantprojecte d'urbanització). En cap cas, la segona informació pública de les alternatives tècniques que es presentin a la desencadenant de l'actuació, serà objecte d'ampliació.
  
Així mateix, es fa constar que prèviament a la publicació d'aquest anunci, s'ha efectuat remissió d'avís als titulars cadastrals de l'actuació proposada. La present publicació servix, de conformitat amb els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com a notificació als següents propietaris desconeguts, a aquells que intentada la notificació, aquesta no s'haja pogut practicar, així com els supòsits de notificacions rebutjades:
  
Titular cadastral Referència Adreça
  
 cadastral
  
Andrés Rovira Arcís 2212523 C/ Trullàs, núm. 41, Benifaió
  
Salvador Martínez Campos 2212525 C/ Trullàs, núm. 22, Benifaió
  
Salvador Martínez Campos 2212531 C/ Trullàs, núm. 22, Benifaió
  
María Gimeno Urios 2611601 C/ Granada, núm. 18, València
  
Arcadio Gadea Sanfélix 2213234 Av. Caixa d'Estalvis, 38, 1, 1,
  
 Benifaió
  
Vist el que s'ha exposat i segons el que disposa l'article 46 de la Llei Reguladora de l'Activitat Urbanística, aquells interessats a adquirir la condició de l'agent urbanitzador, podran presentar proposicions juridicoeconòmiques en els cinc dies següents, al venciment del referit nou termini d'informació pública, que es realitzarà en raó a l'alternativa tècnica presentada per l'agrupació d'interès urbanístic o d'aquelles que es puguin presentar en el present termini d'informació pública, publicació que es farà únicamente en el Diari Oficial de la Generalitat Valenciana.
  
L'acte d'obertura de pliques tindrà lloc a l'ajuntament a les 12.00 hores del dia hàbil següent a la conclusió del termini per a presentar-les, tal com prescriu l'article 46.5 de la Llei Reguladora de l'Activitat Urbanística.
  
Finalment, dins dels 10 dies següents a l'obertura de pliques podran ser objecte de consulta i objecte de les corresponents al·legacions, totes les actuacions de l'expedient.
  
L'expedient podrà ser examinat en el Departament d'Urbanisme de l'Ajuntament de Benifaió (Pl. Major, 15-3a planta), en horari de 09.00 a 14.00 hores.
  
El que es fa públic per a general coneixement, segons el que es disposa en l'article 46 de la Llei Reguladora de l'Activitat Urbanística.